gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl pt gl gl gl gl gl gl gl gl gl gl en gl en gl gl gl gl de it nl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Descubren tres tumbas medievais no castro lucense de San Lourenzo
14 de Xullo de 2017
Dátanse en torno ao s. XII e considéranse os restos funerarios máis antigos da Terra de Lemos dende o achado nos anos 40 das “Momias de Proendos” en Sober
As escavacións que se están a desenvolver dende primeiros de xullo no Castro de San Lourenzo (A Pobra do Brollón) revelan novos datos sobre o pasado deste xacemento. O equipo arqueolóxico, que dirixe Xurxo Ayán, vén de sacar á luz tres tumbas medievais.
Na campaña do pasado verán escavábase xa unha antiga capela ocupada probablemente dende o século XI ata o XIX. Agora o equipo regresaba a ese mesmo punto e proseguía coa escavación nalgunhas zonas que ficaran intactas. Era así como localizaban dúas tumbas no interior dunha edificación anexa e unha terceira no exterior do edificio. Están feitas directamente no substrato rochoso a xeito de foxas e delimitadas na súa contorna por unhas pedras fincadas. Teñen orientadas leste-oeste, como é habitual no cristianismo.
O achado é de suma importancia, en opinión de Xurxo Ayán, xa que “reforza a idea de que o edificio fose a antiga igrexa parroquial de Cereixa e non simplemente unha capela rural, o cal era unha das hipóteses de partida do noso equipo. Trátase de feito dun espazo sacro de longa duración, ocupada entre os séculos XI e XIX, que semella estar vencellado á antiga ruta xacobea do Camiño de Inverno”. Asemade considéranse os restos funerarios máis antigos da Terra de Lemos dende o achado nos anos 40 das “Momias de Proendos” en Sober, datadas tamén en época medieval.
Tendo en conta a tipoloxía destes enterramentos atopados e os materiais asociados, o equipo arqueolóxico sitúaos cronoloxicamente en torno ao século XII, aínda que tamén se valora a posibilidade que poidan ser anteriores. “Para tratar de datalos, vanse facer unhas analíticas de Carbono 14 dos carbóns atopados, así como análises das cerámicas a cargo do Incipit-CSIC e a Universidade do País Vasco”, adiantan.
Unha das tumbas é do tipo coñecido como “de orelleiras” por presentar sendas pedras situadas a ambos lados da parte da cabeza para mantela ergueita. “O cristianismo cre na resurrección, de aí as orelleiras, para que cando esta se producise, a cabeza do defunto estivese orientada ao altar”, engade Ayán.
Imaxe dunha das tumbas descubertas./ Foto: Proxecto arqueolóxico Castro de San Lourenzo.
Nun dos enterramentos atopáronse ademais dúas contas de colar, o que fai pensar aos arqueólogos na posibilidade de que sexa dunha muller. De aí que xa o alcumasen como a “Tumba de María Castaña”, veciña ilustre da parroquia de Cereixa. Nos próximos días escavaranse totalmente as tumbas descubertas, así como as inmediacións da capela coa esperanza de atopar máis enterramentos.
A intervención no Castro de San Lourenzo, promovida pola Asociación de Veciños María Castaña, é un proxecto de arqueoloxía en comunidade que busca a dinamización da parroquia da Cereixa, na que se asenta, e do seu entorno. No marco deste proxecto realízanse diariamente dúas visitas guiadas ao xacemento, de carácter gratuíto. Unha delas e ás 11:00 e a outra ás 19:00. Manteranse ata o vindeiro 15 de agosto. Os enterramentos recén descubertos incorpóranse tamén ao circuíto da visita.
As persoas interesadas poderán facer a súa reserva ou ampliar información a través da páxina de facebook do proxecto, https://www.facebook.com/sanlourenzonet/.
altar arqueoloxía asociación veciños ayán capela Castro cereixa equipo escavación lugo maría castaña pobra do brollón proxecto san lourenzo século xurxo
14 de Xullo de 2017
Sae á luz a superficie completa do hórreo romano de Proendos (Sober)
3 de Outubro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
A Granxa A Ciruxana (Viana-Vilariño), nun proxecto internacional de artesáns para pór en valor a la de ovella galega
22 de Setembro de 2022
Penas do Castelo en Salcedo (A Pobra do Brollón), un castro inexpugnable e dos máis antigos de Galicia
21 de Setembro de 2022
O stand de Verín “Vila Balnearia” instalado en Termatalia recibe máis de 6.000 visitantes
4 de Outubro de 2022
Obradoiro infantil de manualidades, na 10ª Semana da Lactación do Barco
4 de Outubro de 2022
ViaTextil axudará a empresas do sector a crecer e innovar
4 de Outubro de 2022
O OUFF situouse nunha media de 1.000 espectadores na súa 27ª edición
4 de Outubro de 2022
Falece un ciclista no municipio de Carballeda de Valdeorras
4 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.